Саманта Уин Радерк
Дъщерята на пазача на фара

Превод от английски: Ивета Данаилова, 2002

chitanka.info

писано било да види първа призори

на музиканта мъртвите очи, сини и огромни

като езерото Ленгърс, където ехото на неговия глас

между скалите и водата ще остане

да витае. Случи се преди езика й

мигрените да доизбелят, черепа разресвайки й

всяка нощ, докато полира, от мъка онемяла,

сред вятъра кобалтовите гласни.

Наоколо туптеше белотата,

безкрайна, плътна, неизменна

като стъклената кула — тази призма,

която практикува лудост: лъч, ръка, мрак,

острие, лъч, детелина, мрак, езеро, лъч,

мрак, рана, мрак, мрак.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.